৮ জুন প্রকাশ পাচ্ছে উচ্চমাধ্যমিকের ফলাফল। সকাল ১০টায় ফল প্রকাশ হবে। সংসদের ওয়েসাইট থেকে ফলাফল জানা যাবে। স্কুলগুলিতে ফলপ্রকাশের একটু পরে মার্কশিট বিতরণ করা হবে।
এ বছর প্রায় আট লক্ষ পরীক্ষার্থী উচ্চ মাধ্যমিকে বসেছিল। প্রথম থেকেই বিভিন্ন কারণে ফলপ্রকাশের তারিখ পিছিয়ে যাওয়ায় ছাত্রছাত্রীদের ধৈর্যের বাঁধ ভাঙছিল। ৮ জুন, শুক্রবার সকাল দশটায় ফলপ্রকাশের তারিখ নিশ্চিত হওয়ায় তাই একটু স্বস্তি পাবে ছাত্রছাত্রীরা। 
এমনকী, মাধ্যমিকের ফলপ্রকাশের তারিখও ক্রমশ পিছিয়ে যাচ্ছিল। উচ্চমাধ্যমিকের ফলপ্রকাশের দু’দিন আগে ৬ জুন প্রকাশ পাবে মাধ্যমিক পরীক্ষার ফল।

পর্ষদের ওয়েবসাইটেই প্রাথমিক ভাবে ফল প্রকাশ করা হবে। মাধ্যমিক, উচ্চ মাধ্যমিক পরীক্ষার্থীরা wbbse.org, wbresults.nic.in-সংসদের এই দুই ওয়েবসাইটে ফল দেখতে পারবে। এছাড়াও ফল দেখা যাবে examresults.net/wb, results.nic.in-এর মতো ওয়েবসাইটগুলিতে।